Държавен вестник, бр. 81, 2009 г., стр. 31

БРОЙ  81	
Д Ъ Р Ж А В Е Н  В Е С Т Н И К 	
СТР.  31  
2. навършване на пълнолетие;
3. установяване произхода на детето;
4. оттегляне на предварително даденото от 
родителите съгласие за осиновяване;
5. възстановяване на родителските права;
6. смърт на детето.
(3) Заповед за заличаването по ал. 2, т. 1 се 
издава въз основа на влязлото в сила съдебно 
решение за допускане на осиновяването на 
детето. Осиновителят е длъжен да представи 
заверен препис от съдебното решение в реги­
оналната дирекция за социално подпомагане 
в 3-дневен срок от влизането му в сила.
(4) При навършване на пълнолетие детето 
се заличава служебно със заповед на дирек­
тора на регионалната дирекция за социално 
подпомагане, освен при висящо производство 
за осиновяване пред съд.
(5) Заповед за заличаване по ал. 2, т. 3 
и 5 се издава по молба на родителите, към 
която се прилага и заверен препис от съдеб­
ното решение.
(6) Заповед за заличаване по ал. 2, т. 4 се 
издава след оттеглянето на предварително да­
деното от родителите съгласие за осиновяване 
във форма по образец съгласно приложение 
№ 5. Директорът на дирекция „Социално 
подпомагане“ е длъжен незабавно да изпрати 
декларацията на регионалната дирекция за 
социално подпомагане.
(7) Заповед за заличаване по ал. 2, т. 6 се 
издава въз основа на акт за смърт, предста­
вен от ръководителя на специализираната 
институция или на услугата от резидентен 
тип, приемното семейство или роднините или 
близките, при които е било настанено детето 
или които са полагали грижи за него.
(8) Документите, удостоверяващи обсто­
ятелствата по ал. 3, се прилагат в досието 
на детето.
Чл. 13. Компетентните държавни и об­
щински органи, както и съответните юриди­
чески и физически лица оказват съдействие 
на директорите на регионалните дирекции за 
социално подпомагане, директорите на дирек­
ция „Социално подпомагане”, директорите на 
специализирани институции и ръководители­
те на услугите от резидентен тип, родители, 
настойници и попечители за издаване на 
необходимите за воденето на регистъра на 
децата, които могат да бъдат осиновени при 
условията на пълно осиновяване, документи.
Раздел III
Условия и ред за извършване на социално 
проучване и за издаване и прекратяване на 
разрешение за вписване в регистъра на осино­
вяващи при условията на пълно осиновяване 
Чл. 14. (1) Лице с обичайно местопреби­
ваване в Република България,  което желае 
да осинови дете при условията на пълно 
осиновяване, подава писмено заявление за 
получаване на разрешение за вписване в 
регистъра на осиновяващи при условията на 
пълно осиновяване до дирекция „Социално 
подпомагане“ по постоянния си адрес.
(2) В случай че желаещите да осиновят са 
съпрузи с различни постоянни адреси, заявле­
нието се подава в дирекцията по постоянния 
адрес на единия от тях.
(3) Заявлението съдържа:
1. лични данни – имена, единен граждан­
ски номер (ЕГН), съответно личен номер на 
чужденец, дата и място на раждане, номер 
на документа за самоличност и органа, кой­
то го е издал, постоянен и настоящ адрес, 
гражданство;
2. кратка история на семейството на оси­
новяващия;
3. информация за икономическото и соци­
алното положение на осиновяващия;
4. изброяване на регионалните дирекции 
за социално подпомагане, в чиито регистри 
лицето желае да бъде вписано;
5. мотиви за осиновяването;
6. други обстоятелства от значение за 
осиновяването;
7. подпис на заявителя.
(4) В случаите на осиновяване от съпрузи 
заявлението съдържа информация и за два­
мата.
Чл. 15. (1) Към заявлението по чл. 14 се 
прилагат следните документи:
1. документ, удостоверяващ, че лицето не 
е лишавано от родителски права, който се 
издава от общината по постоянния му адрес 
след проверка в другите общини, в които той 
е имал постоянен адрес;
2. удостоверение за психично здраве и ме­
дицинско удостоверение за физическо здраве, 
липса на тежки хронични заболявания и дру­
ги застрашаващи живота на осиновяващия, 
сексуално предавани инфекции с приложени 
резултати от проведени изследвания за ту­
беркулоза, сифилис, хепатит В, ХИВ/СПИН;
3. свидетелство за съдимост;
4. документ, удостоверяващ, че срещу лице­
то не е образувано наказателно производство 
за умишлено престъпление от общ характер;
5. документи за доходи и имотно състояние 
(декларация, удостоверение и др.);
6. препоръки за лицето, което желае да 
осинови, както и за лицата, които живеят 
с него.
(2) Към заявлението, подадено от съпрузи 
или един от тях, се прилагат документите по 
ал. 1 за всеки от съпрузите и удостоверение 
за сключен граждански брак.